Bulgaaria köidab puhkajaid maheda mäestikukliima, lõhnavate männimetsade, kuldsete peeneliivaliste mererandade ning puhta ja vaikse smaragdikarva Musta merega, mille soolasus on kaks korda väiksem kui Vahemere oma. Musta mere parimates kuurortides pakutakse taskukohaseid ja rahulikke puhkusevõimalusi erinevale maitsele. Aktiivse puhkuse eelistajatel on Bulgaarias võimalik järele proovida  kõikvõimalikud veespordialad, samuti saab siin tegeleda ratsutamise ja keegliga.